એના જીવનમાં આપણુ એ સ્થાન છે, નિકટનું સ્થાન, એ વિચારે ધન્યતા અનુભવાય છે એ જ રીતે બહારથી થાક્યા પાક્યા, મુસાફરીની હાડમારી ભોગવીને પોતાના મુકામે પાછા ફરીએ ત્યારે કોઇની આંખો આપણી રાહમા ફરી ફરીને ઘડિયાળના કાટા ભણી ખેંચાઈ હશે ને નિયત ગતિએ ચાલતા કાટાને ગોકળગાયની જેમ ચાલવા બદલ ટપાર્યા હશે કે દરવાજા પરના એકે એક ટકોરાનો જવાબ દ્વાર ઉઘાડવા ઉપડતાં એ ઉત્સાહી પગલાએ આપ્યો હશે એ વિચારથી જ મુસાફરીનો થાક ક્યાંય ઉડી જાય છે.